Atklāts konkurss
“Telpu ikdienas uzkopšana Salaspils novada pašvaldības iestādēm”
(iepirkuma identifikācijas Nr. SNP 2026/51)

Jautājums par iepirkuma 1., 2., 3. daļu:  Ģenerāltīrīšana – kāds ir paredzētais darbu apraksts?
[bookmark: _Hlk234838653]Komisijas atbilde:  Ģenerāltīrīšanā ietilpst:
1. Grīdu segumu padziļināta tīrīšana, mazgāšana un kopšana atbilstoši grīdas seguma veidam, noņemot netīrumus, traipus un nosēdumus.
2. Sienu, durvju, durvju aplodu, grīdlīstu, palodžu un citu vertikālo virsmu tīrīšana.
3. Logu, stikla starpsienu un citu stikla virsmu mazgāšana no abām pusēm, ja tas ir tehniski iespējams un droši izpildāms.
4. Mēbeļu ārējo virsmu un pieejamo iekšējo virsmu tīrīšana, kā arī putekļu noņemšana no skapju augšējām virsmām.
5. Apgaismes ķermeņu, ventilācijas restu, slēdžu, kontaktligzdu, radiatoru un citu pieejamo virsmu attīrīšana no putekļiem un netīrumiem.
6. Sanitāro mezglu padziļināta tīrīšana un dezinfekcija, tai skaitā sanitārtehnikas, sienu flīžu, starpsienu, spoguļu un citu virsmu apstrāde.
7. Zirnekļu tīklu, putekļu un citu netīrumu noņemšana no griestiem, stūriem un citām pieejamām grūti sasniedzamām vietām.
8. Lokālu traipu, nosēdumu un citu netīrumu noņemšana no pieejamām virsmām, izmantojot virsmām piemērotus tīrīšanas līdzekļus un tehnoloģijas.
Jautājums par iepirkuma 2. daļu:  Administrācijas telpas – tehniskās specifikācijas punktā 4.2. apakšpunkts tiek minēts “saraksts tiks precizēts”. Kāda ir platība (m2) administrācijas telpām? 
Komisijas atbilde:  Iepirkuma komisija precizē, ka iepirkuma 2. daļas Tehniskās specifikācijas 4.2 punktā Administrācijas telpas (2. stāvs , telpa 2.5.) platība ir 38,80m². 
Jautājums par iepirkuma 3. daļu: Vai pēc Tehniskās specifikācijas 6. punkta var spriest, ka Administrācijas telpas ir 237.4 m² un Publiskās telpas 155 m²? Un attiecīgi finanšu piedāvājumā 2.punktā ir jānorāda vienas reizes cena par Administrācijas telpu uzkopšanu?

Komisijas atbilde:  Komisija apstiprina, ka 237.4 m²  ir darbinieku kabineti un publiskās telpas 155 m², t.sk. gaiteņi un vējtveri. 
Komisija informē, ka ir veikti grozījumi Nolikuma 2. pielikumā un  finanšu piedāvājuma 2. punktā ir jānorāda cena par administrācijas telpu uzkopšanu mēnesī.

Jautājums par iepirkuma 3. daļu:  Kāda ir kopējā logu platība no vienas puses?

Komisijas atbilde: Iepirkuma komisija precizē, ka logu kopējā platība no vienas puses iepirkuma 3. daļā  ir 55,18 m². 
Papildus komisija informē, ka iepirkuma 1. daļā logu platība ir 230 m² un iepirkuma 2. daļā  stiklotās virsmas kopā ar stikla durvīm un stikloto starpsienu ir 467 m².

